Kroz prozor

Kroz prozor, prašnjavi, mali,

gledam i pitam se

gdje su ljudi nestali.

Zašto otiđoše svi iz našega malenoga grada,

nekad veselog i bučnog,

i ne vratiše se nikada?

Zar svi zaboraviše svoj predivan dom,

nekad zbrinut i topao,

a danas ruševan i trom?

Zaista, otiđoše ljudi iz rodnoga grada,

daleko po svijetu,

da postanu bezlično roblje rada.

Zaboravili smijeh i sreću,

otišli za novcem, poslom, autima,

i sad u sivoj magli šeću.

Kroz prozor gledam

svoju najveću ljepotu i sram,

jer sam ga u žaru pohlepe,

prvi napustio ja sam.

Ena Frkin